Κέπλερ-22b

Ο Κέπλερ-22b είναι εξωπλανήτης που περιφέρεται γύρω από τον αστέρα τύπου G Κέπλερ-22. Απέχει περίπου 600 έτη φωτός από τη Γη και βρίσκεται στον αστερισμό του Κύκνου. Τον ανακάλυψε το διαστημικό τηλεσκόπιο Κέπλερ της NASA. Μάλιστα πρόκειται για την πρώτη διέλευση πλανήτη ευρισκόμενου στην λεγόμενη κατοικήσιμη ζώνηΗ περιοχή γύρω από έναν αστέρα στην οποία πλανήτες με επαρκή ατμοσφαιρική πίεση θα μπορούσαν να έχουν νερό σε υγρή μορφή στην επιφάνειά τους. ενός αστέρα οποίος ομοιάζει με τον Ήλιο που παρατηρήθηκε ποτέ.Kepler-22b: Facts About Exoplanet in Habitable Zone

 Ανακάλυψη και παρατήρηση 
Το διαστημικό τηλεσκόπιο Κέπλερ εντόπισε τον 22b την τρίτη ημέρα της λειτουργίας του, στις 12 Μαΐου 2009. Τα επόμενα χρόνια συγκεντρώθηκαν επιπλέον δεδομένα από το διαστημικό τηλεσκόπιο Σπίτζερ και επίγεια παρατηρητήρια και τελικά ανακοινώθηκε στις 5 Δεκεμβρίου 2011 η ύπαρξη του εξωπλανήτη.

Τροχιά
Μέχρι στιγμής είναι γνωστές μονάχα η τροχιακή περίοδος () και η κλίση (περ. 90°). Δεν υπάρχουν άλλες πληροφορίες σχετικά με το σχήμα της τροχιάς, πέραν του ότι η μέση τροχιακή απόσταση είναι εντός των ορίων της κατοικήσιμης ζώνης. Αν η τροχιά του Κέπλερ-22b είναι πολύ επιμηκυμένη τότε το διάστημα στο οποίο βρίσκεται εντός της ζώνης θα είναι μικρό και κατά συνέπεια είναι πολύ πιθανό να μην μπορεί να φιλοξενήσει ζωή.

 Φυσικά χαρακτηριστικά 
Ο Κέπλερ-22b έχει περίπου 2,4 φορές την ακτίνα της Γης. Η μάζα και η σύσταση της επιφανείας του παραμένουν άγνωστες, πέραν κάποιων προσεγγιστικών εκτιμήσεων: έχει μάζα μικρότερη από 124 φορές τη γήινη ή μικρότερη από 36 φορές τη γήινη, αναλόγως του ορίου εμπιστοσύνης που χρησιμοποιείται στη μελέτη των δεδομένων. The article gives Julian dates, which are converted at imcce.fr  (all dates in Univ. Time)

Ο πλανήτης ενδέχεται να καλύπτεται από ωκεανούς, ενώ εικάζεται πως είναι συγκρίσιμος με τον εξωπλανήτη GJ 1214 b που επίσης έχει μεγάλες ποσότητες νερού. Εν αντιθέσει με τον GJ 1214 b, ο  Κέπλερ-22b βρίσκεται όμως στην κατοικήσιμη ζώνη. Η ερευνήτρια Natalie Batalha εικάζει πως "Αποτελείται κυρίως από ωκεανούς με ένα μικρό πετρώδη πυρήνα",στα αγγλικά: If it is mostly ocean with a small rocky core καθώς και ότι "δεν βρίσκεται πέρα από την σφαίρα των πιθανών ενδεχομένων η ύπαρξη ζωής σε ένα ωκεανό σαν κι αυτόν".στα αγγλικά: it's not beyond the realm of possibility that life could exist in such an ocean Το πρόγραμμα SETI διεξάγει έρευνα προκειμένου να εξεταστεί το ενδεχόμενο ύπαρξης ζωής.

 Κλίμα και ενδεχόμενη κατοικησιμότητα 
Η μέση απόσταση του από τον αστέρα του πλανητικού συστήματος στο οποίο ανήκει είναι περίπου κατά 15% μικρότερη από την απόσταση Γης-Ήλιου, όμως η ολική εκλυόμενη ενέργεια (luminosity) του  Κέπλερ-22 είναι κατά 25% λιγότερη σε σχέση με τον Ήλιο. Ο συνδυασμός μικρότερης μέσης απόστασης και χαμηλότερης εκλυόμενης ενέργειας συνεπάγονται ήπιες θερμοκρασίες στην επιφάνεια του Κέπλερ-22b, εφόσον δεν υφίσταται υπερθέρμανση εξαιτίας του φαινομένου του θερμοκηπίου.

Οι επιστήμονες εκτιμούν πως οι συνθήκες στην επιφάνεια ενδέχεται να είναι ως εξής:
 Αν δεν υπάρχει ατμόσφαιρα, η θερμοκρασία (υποθέτοντας λευκαύγεια παρόμοια με της Γης) θα κυμαίνεται στους .
 Εάν υπάρχει ατμόσφαιρα και κατά συνέπεια φαινόμενο του θερμοκηπίου, το οποίο είναι ανάλογο με το γήινο, τότε η θερμοκρασία θα είναι της τάξεως ."NASA Telescope Confirms Alien Planet in Habitable Zone". Space.com. 12 May 2011
 Εάν το φαινόμενο του θερμοκηπίου είναι σε ακραία μορφή η επιφανειακή θερμοκρασία θα μπορούσε να φτάνει στους .

 Δείτε επίσης 

Γκλίζε 163 c
Γκλίζε 581 d
Γκλίζε 581 g
Γκλίζε 667 Cc
HD 85512 b
Κέπλερ-69c
Κέπλερ-186f
PH2 b
Πλανητική κατοικησιμότητα
Κατοικήσιμη ζώνη
Υπεργαία

 Σημειώσεις 

Παραπομπές

 Εξωτερικοί σύνδεσμοι 

 "NASA's Kepler Confirms Its First Planet In Habitable Zone"  (NASA) 
 "Kepler discoveries: Kepler-22b: 'a yearly orbit of 289 days'" (NASA) 
 "View of Kepler 22-b Sky Location" - Worldwide Telescope 
 H NASA βρήκε πλανήτη με χαρακτηριστικά παρόμοια της Γης

Κατηγορία:Υπεργαίες
Κατηγορία:Κύκνος (αστερισμός)